ddrg/super_eurlex huggingface dataset:
Forslag til Rådets forordning (EF) om ændring af forordning (EØF) nr. 3438/92 om særlige foranstaltninger for transport af friske frugter og grøntsager med oprindelse i Grækenland, for så vidt angår anvendelsesperioden (96/C 157/12) KOM(96) 142 endelig udg. - 96/0100(CNS)

(Forelagt af Kommissionen den 3. april 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Ved forordning (EØF) nr. 3438/92 (1) er der for perioden 1992 til 1995 fastsat særlige foranstaltninger for transport til andre medlemsstater, undtagen Italien, Portugal og Spanien, af visse frugter og grøntsager med oprindelse i Grækenland;

da den vanskelige transportsituation stadig består i visse områder af det tidligere Jugoslavien trods fjendtlighedernes ophør, bør den midlertidige særlige godtgørelse til erhvervsdrivende, der er nødt til at føre deres varer uden om dette område, forlænges for en periode på seks måneder -

UDSTEDT FØLGENDE FORORDNING:

Artikel 1

I forordning (EØF) nr. 3438/92 foretages følgende ændringer:

1) Artikel 2, stk. 1 og 2, affattes således:

»1. Den midlertidige særlige godtgørelse ydes fra 1. januar 1992 til 30. juni 1996 i forbindelse med afsætningen af de i artikel 1 omhandlede frugter og grøntsager.

2. Størrelsen af den midlertidige særlige godtgørelse fastlægges således, at den bidrager til at afbøde de øgede transportomkostninger, der skyldes de vanskelige transportforhold i visse områder af det tidligere Jugoslavien. Der kan fastsættes faste satser.«

2) Artikel 3, første led, udgår.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 350 af 1. 12. 1992, s. 1. Forordningen er senest ændret ved forordning (EF) nr. 456/95 (EFT nr. L 47 af 2. 3. 1995, s. 1).
Ændret forslag til Europa-Parlamentet og Rådets beslutning om fastholdelse af nationale bestemmelser vedrørende forbud mod anvendelsen af visse tilsætningsstoffer under fremstillingen af en række specifikke levnedsmidler (96/C 186/08) (Tekst af betydning for EØS) KOM(96) 50 endelig udg. - 95/0085(COD)

(Forelagt af Kommissionen i henhold til EF-traktatens artikel 189 A, stk. 2, den 6. maj 1996)

Som svar på udtalelsen fra Europa-Parlamentet af 16. januar 1996 om forslaget til Europa-Parlamentet og Rådets beslutning om fastholdelse af nationale bestemmelser vedrørende forbud mod anvendelsen af visse tilsætningsstoffer under fremstillingen af en række specifikke levnedsmidler KOM(95) 126 - 95/0085(COD) (1) og i overensstemmelse med artikel 189A, stk. 2, i traktaten om oprettelse af Det Europæiske Fællesskab har Kommissionen besluttet at ændre ovennævnte forslag således:

Tabellen i bilaget erstattes af følgende tabel:

>TABELPOSITION>

(1) EFT nr. C 134 af 1. 6. 1995, s. 20.
Forslag til Europa-Parlamentet og Rådets afgørelse om ændring af grundlæggende afgørelse vedrørende Ungdom for Europa III-programmet med det formål at medtage Tyrkiet blandt modtagerlandene (96/C 186/10) KOM(96) 199 endelig udg. - 96/0131(COD)

(Forelagt af Kommissionen den 13. maj 1996)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 126,

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg,

under henvisning til udtalelse fra Regionsudvalget,

i henhold til fremgangsmåden i traktatens artikel 189 B, og

ud fra følgende betragtninger:

Ved Europa-Parlamentet og Rådets afgørelse nr. 818/95/EF af 14. marts 1995 har Fællesskabet iværksat handlingsprogrammet »Ungdom for Europa III«;

Tyrkiet er et associeret land, og dets forbindelser med Fællesskabet er blevet stærkt styrket ved ikrafttrædelsen af den endelige fase af toldunionen;

de økonomiske og handelsmæssige forbindelser, der er skabt med toldunionen, bør styrkes ved et snævrere samarbejde på området uddannelse, erhvervsuddannelse og ungdom -

TRUFFET FØLGENDE AFGØRELSE:

Artikel 1

Artikel 7, stk. 4, andet punktum, i Europa-Parlamentet og Rådets afgørelse nr. 818/95/EF af 14. marts 1995 affattes således:

»Programmet er åbent for deltagelse af Cypern og Malta på grundlag af supplerende bevillinger efter samme regler som dem, der gælder for EFTA-landene og Tyrkiet, efter procedurer, der skal aftales med disse lande.«

Artikel 2

Denne afgørelse træder i kraft på dagen for offentliggørelsen i De Europæiske Fællesskabers Tidende.
Forslag til Europa-Parlamentet og Rådets afgørelse om ændring af grundlæggende afgørelse vedrørende SOCRATES-programmet med det formål at medtage Tyrkiet blandt modtagerlandene (96/C 186/09) KOM(96) 199 endelig udg. - 96/0130(COD)

(Forelagt af Kommissionen den 13. maj 1996)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 126 og 127,

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg,

under henvisning til udtalelse fra Regionsudvalget,

i henhold til fremgangsmåden i traktatens artikel 189 B, og

ud fra følgende betragtninger:

Ved Europa-Parlamentet og Rådets afgørelse nr. 819/95/EF af 14. marts 1995 har Fællesskabet i iværksat handlingsprogrammet SOCRATES;

Tyrkiet er et associeret land, og dets forbindelser med Fællesskabet er blevet stærkt styrket ved ikrafttrædelsen af den endelige fase af toldunionen;

de økonomiske og handelsmæssige forbindelser, der er skabt med toldunionen, bør styrkes ved et snævrere samarbejde på området uddannelse, erhvervsuddannelse og ungdom -

TRUFFET FØLGENDE AFGØRELSE:

Artikel 1

Artikel 7, stk. 3, andet punktum, i Europa-Parlamentet og Rådets afgørelse nr. 819/95/EF af 14. marts 1995 affattes således:

»SOCRATES-programmet er åbent for deltagelse af Cypern og Malta på grundlag af supplerende bevillinger efter samme regler som dem, der gælder for EFTA-landene og Tyrkiet, efter procedurer, der skal aftales med disse lande.«

Artikel 2

Denne afgørelse træder i kraft på dagen for offentliggørelsen i De Europæiske Fællesskabers Tidende.
Forslag til Rådets afgørelse om ændring af grundlæggende afgørelse vedrørende Leonardo-programmet med det formål at medtage Tyrkiet blandt modtagerlandene (96/C 186/11) KOM(96) 199 endelig udg. - 96/0132(SYN)

(Forelagt af Kommissionen den 13. maj 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 127,

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg,

under henvisning til udtalelse fra Regionsudvalget,

i henhold til fremgangsmåden i traktatens artikel 189 C, og

ud fra følgende betragtninger:

Ved Rådets afgørelse 94/819/EF af 6. december 1994 er der fastlagt et handlingsprogram for gennemførelse af en erhvervsuddannelsespolitik i Det Europæiske Fællesskab;

Tyrkiet er et associeret land, og dets forbindelser med Fællesskabet er blevet stærkt styrket ved ikrafttrædelsen af den endelige fase af toldunionen;

de økonomiske og handelsmæssige forbindelser, der er skabt med toldunionen, bør styrkes ved et snævrere samarbejde på området uddannelse, erhvervsuddannelse og ungdom -

TRUFFET FØLGENDE AFGØRELSE:

Artikel 1

Artikel 9, stk. 2, i Rådets afgørelse 94/819/EF af 6. december 1994 affattes således:

»2. Programmet er åbent for deltagelse af Cypern og Malta på grundlag af supplerende bevillinger efter samme regler som dem, der gælder for EFTA-landene og Tyrkiet, og i overensstemmelse med de procedurer, der skal aftales med de nævnte lande.«

Artikel 2

Denne afgørelse træder i kraft på dagen for offentliggørelsen i De Europæiske Fællesskabers Tidende.
Forslag til Rådets forordning om ændring af Rådets forordning (EØF) nr. 3922/91 om harmonisering af tekniske krav og administrative procedurer inden for civil luftfart (96/C 179/08) (Tekst af betydning for EØS) KOM(96) 186 endelig udg. - 96/0119(SYN)

(Forelagt af Kommissionen den 3. maj 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 84, stk. 2,

under henvisning til forslag fra Kommissionen,

i samarbejde med Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Fælles krav til luftdygtighed for store fly er harmoniseret i Det Europæiske Fællesskab i henhold til bilag II til Rådets forordning (EØF) 3922/91 (1);

det nuværende bilag II til forordning (EØF) 3922/91 dækker fælles krav til typecertificering af svævefly og motorsvævefly, store flyvemaskiner, godkendte vedligeholdelsesorganisationer, altvejrsoperationer, motorer, propeller, hjælpemotoranordninger, meget lette flyvemaskiner samt tekniske standarder for godkendelse af materiel og apparatur beregnet til installation i flyvemaskiner;

forordning (EØF) 3922/91 skal kompletteres gennem vedtagelse af nye tekniske krav og administrative procedurer for de områder, der er dækket af denne forordning;

JAA har udarbejdet fælles krav til typecertificering af små kommercielle fly (JAR 23) samt små og store helikoptere (JAR 27 og JAR 29);

i overensstemmelse med artikel 10 i forordning (EØF) 3922/91 har de medlemsstater, som er associeret i JAA, underrettet Kommissionen om udviklingen og vedtagelsen af nye tekniske krav til udstedelse og ændringer af typecertifikater for fly i kategorierne »normal«, »universal«, »kunstflyvning« og for to-motors propelfly i kategorien »regional«, og udviklingen og vedtagelsen af nye tekniske krav til udstedelse og ændringer af luftdygtighedstypecertifikater for små propeldrevne helikoptere (JAR 27) samt udviklingen og vedtagelsen af nye tekniske krav til udstedelse og ændringer af luftdygtighedstypecertificater for store propeldrevne helikoptere (JAR 29) -

UDSTEDT FØLGENDE FORORDNING:

Eneste artikel

Punkt 2 i bilagt II til Rådets forordning (EØF) 3922/91 af 16. december 1991 om harmonisering af tekniske krav og administrative procedurer inden for civil luftfart udvides med følgende tillæg:

»>TABELPOSITION>

«

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 373 af 31. 12. 1991, s. 4.
Ændret forslag til Rådets forordning (EF) om den fælles markedsordning for frugt og grøntsager (96/C 191/08) KOM(96) 177 endelig udg. - 96/0120(CNS)

(Forelagt af Kommissionen i henhold til EF-traktatens artikel 189 A, stk. 2, den 13. maj 1996)

Den 4. oktober 1995 forelagde Kommissionen Rådet ovennævnte forslag.

Som følge af fremlæggelsen af forslaget til Rådets forordning (EF) nr. . . . /96 om en støtteordning for producenter af visse citrusfrugter (1) foretages der følgende ændringer i forslaget om den fælles markedsordning for frugt og grøntsager:

I artikel 15

1) stk. 2, affattes litra a) således:

»a) finansiering af tilbagekøb på de i stk. 3 fastsatte betingelser.«

2) stk. 3:

- første afsnit, affattes den første sætning således:

»3. Anvendelsen af driftskapitalen til finansiering af tilbagekøb er kun mulig, hvis et operationelt program er godkendt af de nationale myndigheder. Den kan antage en af følgende former:«

- litra c) udgår

- affattes andet afsnit således:

»Medlemsstaterne kan fastsætte maksimumsniveauet for godtgørelsen af det således besluttede supplement inden for de maksimale tilbagekøbspriser for produktionsåret 1995/96 ifølge artikel 16, stk. 3a, artikel 16a og 16b og artikel 18, stk. 1, litra a), første led, i forordning (EØF) nr. 1035/72.«

(1) Se side 7 i denne Tidende.
it ir 
ir ir 
•ù ir 
ir^ir KOMMISSIONEN FOR DE EUROPÆISKE FÆLLESSKABER 
Bruxelles, den 10.05 1996 
KOM(96) 184 endelig udg. 
95/0182 (COD) 
Ændret forslag til 
EUROPA-PARLAMENTETS OG RÅDETS FORORDNING (EF) 
om ændring af Rådets forordning (EØF) nr. 2913/92 
om indførelse af en EF-toldkodeks 
(forelagt af Kommissionen i henhold til EF-traktatens 
artikel 189 A, stk 2) 

BEGRUNDELSE 
Efter en første gennemgang afgav Europa-Parlamentet den 14. fobruar 1996 
udtalelse om forslaget til Europa-parlamentets og Rådets forordning (EF) om 
ændring af Rådets forordning (EØF) nr. 2913/92 om indførelse af en EF-
toldkodeks. I overenstemmelse med Traktatens artikel 189A finder 
Kommissionen det passende at ændre sit oprindelige forslag, som indeholdt i 
dok. COM(95) 335. 
Kommissionen har i substansen godtaget Europa-Parlamentets forslag. 
2. 
Ændring til forslag til Europa-Parlamentets og Rådets forordning (EF) 
om ændring af Rådets forordning (EØF) nr. 2913/92 
om indførelse af en EF-toldkodeks 
Oprindelige forslag Ændringsforslag 
ARTIKEL 1, NR. 16 
Artikel 212a (forordning EØF nr. 2913/92) 
Når toldforskrifterne hjemler en 
fritagelse for import- eller eks­
portafgifter finder denne fritagelse 
også anvendelse i de øvrige tilfælde, 
hvor der opstår toldskyld i henhold til 
artikel 202 til 205, 210 eller 211, 
forudsat at det godtgøres, at de 
øvrige betingelser for anvendelsen af 
fritagelsen er opfyldt. Når toldforskrifterne hjemler en 
fritagelse for import- eller eks­
portafgifter finder denne fritagelse 
også anvendelse i de øvrige tilfælde, 
hvor der opstår toldskyld i henhold til 
artikel 202 til 205, 210 eller 211, 
forudsat at det godtgøres, at de 
øvrige betingelser for anvendelsen af 
fritagelsen er opfyldt, uden at dette 
berører de sanktioner, som eventuelt 
kan finde anvendelse. 
ARTIKEL 2a (ny) 
Artikel 2a 
Den ved denne forordning ændrede 
toldkodeks udgives hvert år sammen 
med 
gennemførelsesbestemmelserne. 
3 

ISSN 0254-1459 
KOM(96) 184 endelig udg. 
DOKUMENTER 
DA 02 
Katalognummer : CB-CO-96-193-DA-C 
ISBN 92-78-03128-3 
Kontoret for De Europæiske Fællesskabers Officielle Publikationer 
L-2985 Luxembourg
Forslag til Rådets forordning (EF) om fastsættelse af producentstøtten for humle hidrørende fra 1995-høsten (96/C 208/08) KOM(96) 226 endelig udg. - 96/0141(CNS)

(Forelagt af Kommissionen den 29. maj 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1696/71 af 26. juli 1971 on den fælles markedsordning for humle (1), ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (2), særlig artikel 12, stk. 7,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

I henhold til artikel 12 i forordning (EØF) nr. 1696/71 kan der ydes støtte til humleproducenterne for at sikre dem en rimelig indkomst; støttebeløbet fastsættes pr. hektar og gradueres efter sortsgruppe under hensyntagen til gennemsnitsindtægten beregnet for arealer i fuld produktion, sammenlignet med gennemsnitsindtægten af de foregående års høst, markedssituationen og omkostningsudviklingen;

i henhold til artikel 12a i nævnte forordning kan der ydes producentstøtte for arealer, der anvendes til forsøgsstammer, med henblik på at fremme udviklingen af nye sorter;

en gennemgang af resultaterne af 1995-høsten viser, at det er nødvendigt at yde støtte for de grupper af humlesorter, der dyrkes i EF; der skal endvidere ydes producentstøtte for arealer, der anvendes til forsøgsstammer -

UDSTEDT FØLGENDE FORORDNING:

Artikel 1

1. For 1995-høsten ydes der støtte til EF's humleproducenter for de i bilaget opregnede sortsgrupper samt for forsøgsstammer.

2. Støtten fastsættes som anført i bilaget.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 175 af 4. 8. 1971, s. 1.

(2) EFT nr. L 349 af 31. 12. 1994, s. 105.

BILAG

>TABELPOSITION>
*?$, * * ft KOMMISSIONEN 1 OR DL EUROPÆISKE FÆLLESSKABER 
Bruxelles, den 21.05.1996 
KOM(96) 212 endelig udg. 
95/0114 (COD) 
Ændret forslag til 
EUROPA-PARLAMENTETS OG RÅDETS DIREKTIV 
om ændring af Europa-Parlamentets og Rådets direktiv 95/2/EF om andre 
tilsætningsstoffer til levnedsmidler end farvestoffer og sødestoffer 
(forelagt af Kommissionen i henhold til EF-traktatens 
artikel 189 A, stk. 2) 

Begrundelse 
Som svar på Europa-Parlamentets udtalelse af 28. marts 1996" om forslag til Europa-
Parlamentets og Rådets direktiv om ændring af Europa-Parlamentets og Rådets direktiv 
95/2/EF om andre tilsætningsstoffer til levnedsmidler end farvestoffer og sødestoffer 
KOM(95)0177 - 75/0114CCOD)0 og i overensstemmelse med artikel 189A, stk. 2, i 
traktaten om oprettelse af Det Europæiske Økonomiske Fællesskab har Kommissionen 
besluttet at ændre ovennævnte forslag. 
Kommissionen accepterer ændringen vedrørende: 
Ændringen af stoffets betegnelse, som er i overensstemmelse med den betegnelse, 
der anvendes i international handel. 
Kommissionen accepterer ikke ændringen vedrørende: 
tilføjelsen af nummeret 1:408, eftersom dette ikke er i overensstemmelse med del 
nummer, der anvendes i international handel, og ikke følger de regler, hvorefter 
tilsætningsstoffer indeholdende samme aktive princip angives ved samme E-nummer 
suppleret af en alfabetisk indeks. 
Den ekstra fodnote, som anses for overflødig, fordi ændringen af direktiv 95/2 ikke 
ændrer de strenge bestemmelser vedrørende levnedsmidler til spædbørn, som 
allerede findes i direktiv 95/2/EF, og som allerede indeholder forbudet mod 
anvendelsen af E407a. 
i) Endnu ikke offentliggjort 
i) EFT nr. C 163 af 29.6.1995, s. 12. 
Som svar på udtalelsen fra Europa-Parlamentet0 af 28. marts 1996 om forslaget til Europa-
Parlamentets og Rådets direktiv om ændring af Europa-Parlamentets og Rådets direktiv 
95/2/EF om andre tilsætningsstoffer til levnedsmidler end farvestoffer og sødestoffer 
KOM(95)0177 - 95/0114 (COD^og i overensstemmelse med artikel 189A, stk. 2, i 
traktaten om oprettelse af Det Europæiske Økonomiske Fællesskab har Kommissionen 
besluttet at ændre ovennævnte forslag således: 
Tabellen i bilaget erstattes af følgende tabel: 
Oprindeligt forslag Ændret forslag 
E407a alternativt raffineret carrageenan E407a Processed Euchema Seaweed 
i) Endnu ikke offentliggjort 
i) EFT nr. C 163 af 29.6.195, s. 12. 

ISSN 0254-1459 
KOM(96) 212 endelig udg. 
DOKUMENTER 
DA 05 10 
Katalognummer : CB-C0-96-224-DA-C 
ISBN 92-78-04030-4 
Kontoret for De Europæiske Fællesskabers Officielle Publikationer 
L-2985 Luxembourg 
<i
Forslag til Rådets forordning (EF) om undtagelse for produktionsåret 1996/97 fra forordning (EØF) nr. 1035/77 om særlige foranstaltninger til fremme af afsætningen af produkter forarbejdet på basis af citroner (96/C 208/09) KOM(96) 240 endelig udg. - 96/0144(CNS)

(Forelagt af Kommissionen den 5. juni 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

I forbindelse med EF-ordningen for støtte til forarbejdning af citroner har visse forarbejdningsvirksomheder finansielle vanskeligheder med at betale minimumsprisen til producenterne, og der bør derfor tages hensyn hertil ved for det nye produktionsår 1996/97 at tillade medlemsstaterne at foretage direkte udbetaling af udligningstilskuddet til producenterne på visse betingelser fra denne forordnings ikrafttræden;

hvis denne mulighed vælges, skal medlemsstaten af forvaltnings- og kontrolhensyn være udelukket fra at anvende bestemmelserne i artikel 2 i forordning (EØF) nr. 1035/77 (1) -

UDSTEDT FØLGENDE FORORDNING:

Artikel 1

Uanset artikel 2 i forordning (EØF) nr. 1035/77 kan medlemsstaten udbetale udligningstilskuddet direkte til producenterne for de mængder, som disse har leveret i henhold til kontrakter som omhandlet i artikel 1, stk. 2, i nævnte forordning, der er indgået efter denne forordnings ikrafttræden. I så fald skal forarbejdningsvirksomheden betale producenten en pris, der mindst svarer til forskellen mellem den i artikel 1, stk. 3, omhandlede minimumspris og det i samme forordnings artikel 2 omhandlede udligningstilskud.

Artikel 2

Hvis artikel 1 anvendes, udbetales udligningstilskuddet til producenten på dennes anmodning, når kontrolmyndighederne i den medlemsstat, i hvilken forarbejdningen foretages, har konstateret, at de af kontrakterne omfattede produkter er blevet leveret.

Artikel 3

En medlemsstats beslutning om at anvende artikel 1 skal omfatte alle producenter og alle forarbejdningsvirksomheder på dens område.

Artikel 4

Gennemførelsesbestemmelserne til denne forordning, bl.a. vedrørende sikkerhedsstillelse, vedtages efter proceduren i artikel 33 i Rådets forordning (EØF) nr. 1035/72 (2).

Artikel 5

Denne forordning træder i kraft på tredjedagen for offentliggørelsen i De Europæiske Fællesskabers Tidende.

Den anvendes indtil udgangen af produktionsåret 1996/97.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 125 af 19. 5. 1977, s. 3.

(2) EFT nr. L 118 af 20. 5. 1972, s. 1. Forordningen er senest ændret ved forordning (EF) nr. 1363/95 (EFT nr. L 132 af 16. 6. 1995, s. 8).
Forslag til Rådets forordning (EF) om ændring af forordning (EF) nr. 1543/95 for så vidt angår anvendelsesperioden (96/C 208/10) KOM(96) 240 endelig udg. - 96/0145(CNS)

(Forelagt af Kommissionen den 5. juni 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtning:

Visse virksomheder, der forarbejder citrusfrugter, har stadig vanskeligheder med at betale producenterne minimumsprisen; for at løse dette problem blev medlemsstaterne ved forordning (EF) nr. 1543/95 (1) bemyndiget til for produktionsåret 1995/96 på visse betingelser at udbetale udligningstilskuddet direkte til producenterne; forordning (EF) nr. 1543/95 bør derfor forlænges for det nye produktionsår 1996/97 -

UDSTEDT FØLGENDE FORORDNING:

Artikel 1

Artikel 5, stk. 2, i forordning (EF) nr. 1543/95 affattes således:

»Den anvendes for produktionsåret 1995/96 og 1996/97.«

Artikel 2

Denne forordning træder i kraft på tredjedagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 148 af 30. 6. 1995, s. 30.